

**NACIONALINĖS ŠVIETIMO AGENTŪROS DIREKTORIUS**

**ĮSAKYMAS**

**DĖL PASIEKIMŲ LYGIŲ KLASIFIKATORIAUS PATVIRTINIMO**

2022 m. gruodžio 8 d. Nr. VK-799

Vilnius

Vadovaudamasi 2019 m. liepos 24 d. Lietuvos Respublikos švietimo, mokslo ir sporto ministro įsakymu Nr. V-852 „Dėl Ugdymo plėtotės centro, Specialiosios pedagogikos ir psichologijos centro, Švietimo ir mokslo ministerijos Švietimo aprūpinimo centro, Nacionalinio egzaminų centro, Švietimo informacinių technologijų centro ir Nacionalinės mokyklų vertinimo agentūros reorganizavimo“ patvirtintų Nacionalinės švietimo agentūros nuostatų 14.5 papunkčiu, projekto Nr. 09.21. ESFA-V-726-03-001 „Skaitmeninio ugdymo turinio kūrimas ir diegimas“ poreikiams įgyvendinti,

tvirtinu Pasiekimų lygių klasifikatorių (pridedama).

Direktorė Rūta Krasauskienė

 PATVIRTINTA

Nacionalinės švietimo agentūros direktoriaus

2022 m. gruodžio 8  d. įsakymu Nr. VK-799

**PASIEKIMŲ LYGIAI**

|  |  |
| --- | --- |
| Klasifikatoriaus pavadinimas lietuvių kalba | Pasiekimų lygiai |
| Klasifikatoriaus pavadinimas anglų kalba | *Achievement levels* |
| Klasifikatoriaus pavadinimo santrumpa | KL\_PROJ\_15 |
| Klasifikatoriaus paskirtis | Suskirstyti priešmokyklinio, pradinio, pagrindinio, vidurinio ugdymo pasiekimus pasiekimų lygiais (pagal Lietuvos Respublikos švietimo, mokslo ir sporto ministerijos 2022 m. rugpjūčio 24 d. įsakymo Nr. V-1269 „Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ III skyriaus „Mokinių pasiekimų ir pažangos vertinimas“ 21–23 punktus. Projekto Nr. 09.21. ESFA-V-726-03-001 „Skaitmeninio ugdymo turinio kūrimas ir diegimas“ poreikiams. |
| Klasifikatoriaus tipas | Lokalus |
| Klasifikatoriaus rengėjo pavadinimas | Nacionalinė švietimo agentūra |

Klasifikatoriaus reikšmės:

|  |  |  |  |
| --- | --- | --- | --- |
| Eil. Nr. | Kodas | Lygio pavadinimas | Aprašymas |
| 1. | 1\_1\_1 | Iki pagrindinio lygio | Priešmokyklinio amžiaus mokinių pirmasis pasiekimų lygis. Pasiekimai pateikiami aprašomuoju būdu – trumpais komentarais, nusakančiais mokinio stiprybes, kas jau pasiekta, ką reikia tobulinti. |
| 2. | 1\_1\_2 | Pagrindinis lygis | Priešmokyklinio amžiaus mokinių pagrindinis pasiekimų lygis. Pasiekimų vertinimai pateikiami aprašomuoju būdu – trumpais komentarais, nusakančiais, kokios yra mokinio stiprybės, kas jau pasiekta, ką reikia tobulinti. |
| 3. | 1\_1\_3 | Virš pagrindinio lygio | Priešmokyklinio amžiaus mokinių aukštas pasiekimų lygis. Pasiekimų vertinimai pateikiami aprašomuoju būdu – trumpais komentarais, nusakančiais mokinio stiprybes, kas jau pasiekta, ką reikia tobulinti. |
| 4. | 2\_4\_1 | Slenkstinis lygis | Pradinio, pagrindinio ir vidurinio ugdymo bendrųjų programų suvokimo (išmokimo) žemiausias siektinas lygis. Pradiniame ugdyme pasiekimams fiksuoti naudojami aprašai, komentarai, vertinimo aplankai, t. y. mokinių pasiekimai pažymiais nevertinami. Pagrindinio ir vidurinio ugdymo programose pasiekimų slenkstinis lygis siejamas su pažymiu (4 balai). |
| 5. | 2\_4\_2 | Patenkinamas lygis | Pradinio, pagrindinio ir vidurinio ugdymo bendrųjų programų suvokimo (išmokimo) žemas siektinas lygis. Pradiniame ugdyme pasiekimams fiksuoti naudojami aprašai, komentarai, vertinimo aplankai, t. y. mokinių pasiekimai pažymiais nevertinami. Pagrindinio ir vidurinio ugdymo programose pasiekimų patenkinamas lygis siejamas su pažymiais (5–6 balai). |
| 6. | 2\_4\_3 | Pagrindinis lygis | Pradinio, pagrindinio ir vidurinio ugdymo bendrųjų programų suvokimo (išmokimo) pagrindinis siektinas lygis. Pradiniame ugdyme pasiekimams fiksuoti naudojami aprašai, komentarai, vertinimo aplankai, t. y. mokinių pasiekimai pažymiais nevertinami. Pagrindinio ir vidurinio ugdymo programose pasiekimų pagrindinis lygis siejamas su pažymiais (7–8 balai). |
| 7. | 2\_4\_4 | Aukštesnysis lygis | Pradinio, pagrindinio ir vidurinio ugdymo bendrųjų programų suvokimo (išmokimo) aukštas siektinas lygis. Pradiniame ugdyme pasiekimams fiksuoti naudojami aprašai, komentarai, vertinimo aplankai, t. y. mokinių pasiekimai pažymiais nevertinami. Pagrindinio ir vidurinio ugdymo programose pasiekimų aukštesnysis lygis siejamas su pažymiais (9–10 balai). |

Kodo struktūra: 1–3 simboliai nurodo pasiekimų lygį (nuo kurios iki kurios pakopos); 5-tas simbolis, t. y. skaitmuo, nurodo pasiekimų lygių eiliškumą. Klasifikatorius siejamas su Pakopų klasifikatoriumi.

\_\_\_\_\_\_\_\_\_\_\_\_\_\_\_\_\_\_